CELEX: 22021D0497
Language: et
Date: 2018-10-26 00:00:00
Title: EMP ühiskomitee otsus nr 214/2018, 26. oktoober 2018, millega muudetakse EMP lepingu IX lisa „Finantsteenused“ [2021/497]

25.3.2021   
               
               
                  ET
               
               
                  Euroopa Liidu Teataja
               
               
                  L 105/9
               
            
         EMP ÜHISKOMITEE OTSUS nr 214/2018,
         26. oktoober 2018,
         millega muudetakse EMP lepingu IX lisa „Finantsteenused“ [2021/497]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida Euroopa Parlamendi ja nõukogu 20. jaanuari 2016. aasta direktiiv (EL) 2016/97, mis käsitleb kindlustustoodete turustamist (uuesti sõnastatud) (1).
                  
               
                     (2)
                  
                  
                     EMP lepingusse tuleb inkorporeerida Euroopa Parlamendi ja nõukogu 14. märtsi 2018. aasta direktiiv (EL) 2018/411, millega muudetakse direktiivi (EL) 2016/97 seoses liikmesriikide ülevõtmismeetmete kohaldamise kuupäevaga (2).
                  
               
                     (3)
                  
                  
                     Direktiiviga (EL) 2016/97 tunnistatakse kehtetuks Euroopa Parlamendi ja nõukogu direktiiv 2002/92/EÜ, (3) mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
                  
               
                     (4)
                  
                  
                     Seetõttu tuleks EMP lepingu IX lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu IX lisa muudetakse järgmiselt:
            
                        1)
                     
                     
                        punkt 13b (Euroopa Parlamendi ja nõukogu direktiiv 2002/92/EÜ) jäetakse välja;
                     
                  
                        2)
                     
                     
                        punkti 13d (komisjoni otsus 2004/9/EÜ) järele lisatakse järgmine tekst:
                        
                                    „13e.
                                 
                                 
                                    
                                       32016 L 0097: Euroopa Parlamendi ja nõukogu 20. jaanuari 2016. aasta direktiiv (EL) 2016/97, mis käsitleb kindlustustoodete turustamist (uuesti sõnastatud) (ELT L 26, 2.2.2016, lk 19), muudetud järgmise õigusaktiga:
                                 
                              
                                    —
                                 
                                 
                                    
                                       32018 L 0411: Euroopa Parlamendi ja nõukogu 14. märtsi 2018. aasta direktiiv (EL) 2018/411 (ELT L 76, 19.3.2018, lk 28).
                                 
                              Käesolevas lepingus loetakse selle direktiivi sätteid järgmises kohanduses:
                        
                                    a)
                                 
                                 
                                    Sõltumata käesoleva lepingu protokolli nr 1 sätetest ja kui käesolevas lepingus ei ole ette nähtud teisiti, hõlmavad mõisted „liikmesriik/liikmesriigid“ ja „pädevad asutused“ lisaks oma tähendusele kõnealuses direktiivis ka vastavalt EFTA riike ja nende pädevaid asutusi.
                                 
                              
                                    b)
                                 
                                 
                                    Kõnealuses direktiivis sisalduvaid viiteid teistele õigusaktidele peetakse asjakohasteks vastavalt sellele, millises ulatuses ja millises vormis on need õigusaktid lepingusse inkorporeeritud.
                                 
                              
                                    c)
                                 
                                 
                                    Artikli 5 lõike 1 neljandas lõigus, artikli 8 lõike 3 teises lõigus ja artikli 9 lõikes 2 lisatakse sõna „EIOPA“ järele sõnad „või vajaduse korral EFTA järelevalveameti“.
                                 
                              
                                    d)
                                 
                                 
                                    Artikli 5 lõikes 3 ja artikli 8 lõikes 5 lisatakse sõna „EIOPA-t“ järele sõnad „, EFTA järelevalveametit“.“
                                 
                              
                  
         
            Artikkel 2
            Direktiivide (EL) 2016/97 ja (EL) 2018/411 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 27. oktoobril 2018, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 26. oktoober 2018
            
               
                  EMP Ühiskomitee nimel
               
               
                  eesistuja
               
               Oda Helen SLETNES
            
         
         
            (1)  ELT L 26, 2.2.2016, lk 19.
         
            (2)  ELT L 76, 19.3.2018, lk 28.
         
            (3)  EÜT L 9, 15.1.2003, lk 3.
         
            (*1)  Põhiseadusest tulenevad nõuded on nimetatud.